
REFERAT

privind aprobarea realizării lucrărilor de extindere 
iluminat public în municipiul Timişoara – zona de sud

În conformitate cu Ordonanţa 42/2003 prin Hotărârea Consiliului Local al Municipiului Timişoara  nr. 139 din 29.03.2005 s-a hotărât concesionarea Serviciul de Iluminat Public. Ca urmare, prin licitaţie publică deschisă serviciul a fost concesionat încheindu-se contractul de concesiune: SC 2005-18128 din 21.10.2005 şi Act Adiţional nr. 2 din 12.02.2008 cu S.C. AEM S.A. în Zona de SUD faţă de Canalul Bega, având obiectul extindere, modernizare şi întreţinere iluminat public;

Având în vedere cele de mai sus precum şi referatele de oportunitate nr.: SC2013-31662/05.11.2013 şi SC2012-28404/26.11.2012;

                                                                 PROPUNEM:

1. Aprobarea  realizării lucrărilor: „Extindere iluminat public prin pozare subterană: strada Aştrilor, parcarea din faţa şcolii generale nr. 30” şi „Extindere iluminat public prin pozare subterană: str. Surorile Martir Caceu nr. 4,6,8A,8,10,12,14,16,18 (zona blocuri în spate)” în cadrul contractului mai sus menţionat din fondurile  bugetului alocat pentru Compartimentul Iluminat Public aferent contractului de concesiune SC2005-18128 din 21.10.2005.

2.  Menţionăm că valoarea lucrărilor de iluminat arhitectural, modernizare şi extindere a sistemului de iluminat public pe partea de sud a Municipiului conform contractului mai sus menţionat este de 22.516.421,69 lei fără TVA adică 6.524.986 euro fără TVA, iar valorile lucrărilor propuse care rezultă din studiile de fezabilitate sunt după cum urmează: pentru „Extindere iluminat public prin pozare subterană: strada Aştrilor, parcarea din faţa şcolii generale nr. 30” – 18.894,90 euro fără TVA; şi pentru „Extindere iluminat public prin pozare subterană: str. Surorile Martir Caceu nr. 4,6,8A,8,10,12,14,16,18 (zona blocuri în spate)” – 24.906,80 euro fără TVA.

